01f469b7888a28cd4a1c917d1afa3ccd
Τι κάνει ένας θερμουδραυλικός; Πότε χρειάζεται στο σπίτι;
---------------------------------------------------------


douleutaras.gr
2020.10
Ο **θερμουδραυλικός** είναι ένας τεχνικός που ασχολείται με ολοκληρωμένες εργασίες για τις υδραυλικές εγκαταστάσεις του σπιτιού. Δεν ασχολείται μόνο με τυχόν επισκευές στις σωληνώσεις, αλλά με ολοκληρωμένα συστήματα. Φροντίζει για τη μελέτη, το σχεδιασμό, την κατασκευή και τη συντήρηση στο **σύστημα ύδρευσης, αποχέτευσης, αλλά και θέρμανσης** του σπιτιού σου.


Αυτή η σύντομη περιγραφή αρκεί, για να αντιληφθείς πόσο σημαντικό έργο επιτελεί ένας θερμουδραυλικός. Με λίγα λόγια, είναι απαραίτητος για ποικιλία υδραυλικών εργασιών στο σπίτι. Ο έμπειρος επαγγελματίας στο χώρο των θερμουδραυλικών εγκαταστάσεων μπορεί να εξασφαλίσει ότι τα αντίστοιχα οικιακά συστήματα του χώρου σου θα λειτουργούν χωρίς προβλήματα, για πολλά χρόνια.


1463abe65a87389e4406315bdb4f80d5
Σε τι είδους εργασίες θα χρειαστείς θερμουδραυλικό;
---------------------------------------------------


douleutaras.gr
2020.10
**1. Εργασίες στο σύστημα ύδρευσης**: Ένας επαγγελματίας θερμουδραυλικός αναλαμβάνει εργασίες που σχετίζονται με την εγκατάσταση, επισκευή και αντικατάσταση συστήματος ύδρευσης. Φυσικά, το σύστημα ύδρευσης παρέχει και το πόσιμο νερό που τελικά καταναλώνουμε. Για το λόγο αυτό, έχει μεγάλη σημασία το κατά πόσο έχει γίνει προσεκτική δουλειά από την πλευρά του τεχνικού.


Όσο για τις πιθανές επισκευές που χρειάζεται το δίκτυο ύδρευσης, υπάρχουν πολλά διαφορετικά σενάρια, όπου μπορεί να σε βοηθήσει ένας θερμουδραυλικός. Διαρροές σωλήνων, διάβρωση σωλήνων με το πέρασμα του χρόνου και άλλα πολλά μπορεί να προκύψουν. Ωστόσο, ο σωστός επαγγελματίας αναλαμβάνει αυτές τις θερμουδραυλικές εργασίες και φροντίζει για τη σωστή λειτουργία του συστήματος ύδρευσης του σπιτιού σου.


**2. Εργασίες στο σύστημα αποχέτευσης:** Το σύστημα αποχέτευσης του σπιτιού είναι υπεύθυνο για την αποβολή λυμάτων από το χώρο με ασφαλή τρόπο. Ο θερμουδραυλικός είναι ο κατάλληλος τεχνικός για να αναλάβει την εγκατάσταση αποχέτευσης σε ένα νέο σπίτι με το σωστό τρόπο, ώστε να λειτουργεί άψογα.


Επίσης, μπορεί να τοποθετήσει για σένα τα είδη υγιεινής στο μπάνιο και να κάνει τυχόν επιδιορθώσεις και επισκευές που χρειάζεσαι. Για παλιές αποχετεύσεις, φροντίζει τη συντήρηση και την επισκευή τους, ή αναλαμβάνει την αντικατάσταση του συστήματος, αν είναι απαραίτητο. Οι εργασίες του μπορεί να αφορούν τις σωληνώσεις στην αποχέτευση, αλλά και οποιοδήποτε άλλο σημείο της.


**3. Εργασίες σε σύστημα θέρμανσης:** Ένα βασικό κομμάτι του σπιτιού, το οποίο συμπεριλαμβάνεται στις θερμουδραυλικές εγκαταστάσεις, είναι το σύστημα θέρμανσης. Αν επιθυμείς να βάλεις σύστημα θέρμανσης στο νέο σου σπίτι, χρειάζεσαι έναν θερμουδραυλικό για να αναλάβει την εγκατάσταση όλων των μερών του συστήματος.


Το ίδιο ισχύει, αν θέλεις να κάνεις συντήρηση λέβητα, συντήρηση καυστήρα, επισκευή συστήματος θέρμανσης ή ακόμα και πλήρη αντικατάσταση συστήματος θέρμανσης. Μια δημοφιλής εργασία που αναλαμβάνουν επαγγελματίες θερμουδραυλικοί, είναι και η μετατροπή συστήματος θέρμανσης με πετρέλαιο, σε σύστημα θέρμανσης με φυσικό αέριο.


bcb429dd83f44d00db44c80e422e194f
Ποιες είναι οι πιο δημοφιλείς εργασίες που αναλαμβάνουν οι θερμουδραυλικοί;
---------------------------------------------------------------------------


douleutaras.gr
2020.10
* Εγκατάσταση θέρμανσης με πετρέλαιο
* Εγκατάσταση θέρμανσης με φυσικό αέριο
* Εγκατάσταση λέβητα για συστήματα θέρμανσης
* Τοποθέτηση σωμάτων θέρμανσης- καλοριφέρ
* Μετατροπή συστήματος θέρμανσης
* Service και επισκευή συστημάτων θέρμανσης
* Εγκατάσταση θερμοσίφωνα (ηλεκτρικού και ηλιακού)
* Service και αντικατάσταση παλιού θερμοσίφωνα
* Τοποθέτηση σωλήνων νερού
* Σύνδεση ειδών υγιεινής
* Επισκευή σωλήνων αποχέτευσης
* Επισκευή διαρροών για βρύσες, καζανάκια κτλ

c1a5589d8613672e2717ae8c184b378f
Γιατί να επιλέξεις επαγγελματίες θερμοϋδραυλικούς του Douleutaras.gr;
---------------------------------------------------------------------


douleutaras.gr
2020.10
Οι επαγγελματίες θερμουδραυλικοί της πλατφόρμας μας έχουν πολυετή εμπειρία στο χώρο και διαθέτουν τον πιο σύγχρονο εξοπλισμό για να αναλάβουν την εργασία σου με υπευθυνότητα και επαγγελματισμό. Μπορούν να πραγματοποιήσουν εργασίες στο σύστημα ύδρευσης, αποχέτευσης ή θέρμανσης του σπιτιού σου, με ταχύτητα και συνέπεια.


Λοιπόν, αν ψάχνεις άμεσα επαγγελματία **θερμουδραυλικό**, έχουμε τη λύση. **[Καταχώρησε την εργασία σου εντελώς δωρεάν](https://www.douleutaras.gr/jobs/create/signup/67/)** και μέσα σε λίγα λεπτά θα σου βρούμε κατάλληλο τεχνικό στην περιοχή σου για να κλείσετε ραντεβού και να σε εξυπηρετήσει άμεσα, στις πιο ανταγωνιστικές τιμές της αγοράς!

